CELEX: 32019D1885
Language: sl
Date: 2019-11-06 00:00:00
Title: Izvedbeni sklep Komisije (EU) 2019/1885 z dne 6. novembra 2019 o določitvi pravil za izračun, preverjanje in sporočanje podatkov o odlaganju komunalnih odpadkov na odlagališčih v skladu z Direktivo Sveta 1999/31/ES in razveljavitvi Odločbe Komisije 2000/738/ES (notificirano pod dokumentarno številko C(2019) 7874)

11.11.2019   
               
               
                  SL
               
               
                  Uradni list Evropske unije
               
               
                  L 290/18
               
            
         IZVEDBENI SKLEP KOMISIJE (EU) 2019/1885
         z dne 6. novembra 2019
         o določitvi pravil za izračun, preverjanje in sporočanje podatkov o odlaganju komunalnih odpadkov na odlagališčih v skladu z Direktivo Sveta 1999/31/ES in razveljavitvi Odločbe Komisije 2000/738/ES
         
            (notificirano pod dokumentarno številko C(2019) 7874)
         
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 1999/31/ES z dne 26. aprila 1999 o odlaganju odpadkov na odlagališčih (1) ter zlasti členov 5a(4) in 15(5) Direktive,
         ob upoštevanju naslednjega:
         
                     (1)
                  
                  
                     Države članice morajo sporočiti količino odloženih komunalnih odpadkov, da dokažejo doseganje ciljev iz Direktive 1999/31/ES. Pravila za izračun navedenih ciljev bi morala zagotoviti, da so podatki, ki jih predložijo vse države članice, veljavni in primerljivi.
                  
               
                     (2)
                  
                  
                     Z namenom zagotovitve, da izračun odraža dejanski obseg odlaganja odpadkov na odlagališčih, bi morala količina odpadkov, za katere se poroča, da so bili odloženi na odlagališču, vključevati vse komunalne odpadke, ki se odlagajo na odlagališčih, iz točk (b) in (c) člena 5a(1) Direktive 1999/31/ES, pri čemer se ne bi smeli izvesti nobeni popravki v zvezi z njihovo vsebnostjo vlage. Obdelani komunalni odpadki, sprejeti in odloženi na odlagališčih, kot so na primer stabilizirani biorazgradljivi komunalni odpadki, v nekaterih primerih prispevajo k zagotavljanju skladnosti z zahtevami iz točke 5 Priloge I k Direktivi 1999/31/ES o ukrepih za zmanjšanje motenj in nevarnosti, ki jih povzroča odlagališče. Ker se taki komunalni odpadki dejansko odlagajo na odlagališču, bi jih bilo treba vključiti v količino komunalnih odpadkov, za katere se poroča, da so bili odloženi na odlagališču, ne pa med odpadke, ki gredo v postopek predelave.
                  
               
                     (3)
                  
                  
                     Ker se cilji za odlaganje komunalnih odpadkov na odlagališčih iz Direktive 1999/31/ES nanašajo na isti tok odpadkov kot cilji za recikliranje komunalnih odpadkov iz Direktive 2008/98/ES Evropskega parlamenta in Sveta (2), bi morala biti pravila za izračun komunalnih odpadkov, za katere se poroča, da so bili odloženi na odlagališču, skladna s pravili za izračun doseganja ciljev za recikliranje komunalnih odpadkov iz Direktive 2008/98/ES in Izvedbenega sklepa Komisije (EU) 2019/1004 (3).
                     Zato bi bilo treba v primeru, ko se komunalni odpadki iz države članice pošljejo v drugo državo članico ali tretjo državo z namenom recikliranja ali druge predelave v skladu z Uredbo (ES) št. 1013/2006 Evropskega parlamenta in Sveta (4), količino odpadkov, ki se odstranijo v namembni državi v predhodni obdelavi pred vstopom komunalnih odpadkov v postopek recikliranja in se nato odložijo na odlagališču, vključiti v količino komunalnih odpadkov, za katere je država članica, v kateri so bili komunalni odpadki zbrani, poročala, da so bili odloženi na odlagališču.
                  
               
                     (4)
                  
                  
                     V skladu s členom 5a(1)(c) Direktive 1999/31/ES se v količino komunalnih odpadkov, za katere se poroča, da so bili odloženi na odlagališču, vključi količina komunalnih odpadkov, ki so bili odstranjeni s sežigom in ki se nato odložijo na odlagališču. Z namenom zagotovitve, da količina komunalnih odpadkov, za katere se poroča, da so bili odloženi na odlagališču, ne vključuje frakcij komunalnih odpadkov, ki se odstranijo s sežigom, vendar se dejansko ne odlagajo na odlagališču, bi bilo treba materiale iz komunalnih odpadkov, ki so bili naknadno predelani iz odpadkov, nastalih pri odstranjevanju s sežigom, odšteti od vnosa odpadkov v postopke odstranjevanja s sežigom.
                  
               
                     (5)
                  
                  
                     Člen 11a Direktive 2008/98/ES določa posebno pravilo glede izračuna količine komunalnih odpadkov, ki so pripravljeni za ponovno uporabo, kar izključuje vse odpadke, odstranjene zaradi preverjanja, čiščenja in popravil, s čimer se omogoči njihova ponovna uporaba brez nadaljnjega sortiranja ali predobdelave. Kadar se takšni odstranjeni odpadki pozneje odložijo na odlagališču, bi jih bilo treba vključiti v količino komunalnih odpadkov, za katere se poroča, da so bili odloženi na odlagališču, da se ne bi zgodilo, da se zanje ne bi poročalo niti, da so pripravljeni za ponovno uporabo, niti da so bili odloženi na odlagališču, in da se zagotovi, da so podatki o komunalnih odpadkih skladni ter da odražajo dejanski obseg odlaganja odpadkov na odlagališču.
                  
               
                     (6)
                  
                  
                     V skladu s členom 4(1) Izvedbenega sklepa (EU) 2019/1004 se odpadki, odstranjeni med recikliranjem bioloških komunalnih odpadkov, ne vključijo v stopnje recikliranja za komunalne odpadke. Kadar se takšni odstranjeni odpadki pozneje odložijo na odlagališču, bi jih bilo treba vključiti v količino komunalnih odpadkov, za katere se poroča, da so bili odloženi na odlagališču, da se ne bi zgodilo, da se zanje ne bi poročalo niti, da so bili reciklirani, niti da so bili odloženi na odlagališču, in da se zagotovi, da so podatki o komunalnih odpadkih skladni ter da odražajo dejanski obseg odlaganja odpadkov na odlagališču.
                  
               
                     (7)
                  
                  
                     V skladu s členom 5a(1)(d) Direktive 1999/31/ES se v količino odpadkov, za katere se poroča, da so bili odloženi na odlagališču, ne vključi količina odpadkov, nastalih med recikliranjem komunalnih odpadkov, ki se nato odložijo na odlagališču. Za zagotovitev skladnosti s točkami izračuna za recikliranje komunalnih odpadkov, določenimi v Izvedbenem sklepu (EU) 2019/1004, je treba jasno navesti, da se odpadki, nastali med recikliranjem, nanašajo na odpadke, nastale med nadaljnjo predelavo, ki se izvede po navedenih točkah izračuna.
                  
               
                     (8)
                  
                  
                     Države članice sporočijo podatke o izvajanju odstavkov 2, 5 in 6 člena 5 Direktive 1999/31/ES v obliki, ki jo določi Komisija. Podatke spremlja poročilo o preverjanju kakovosti. Omenjena oblika bi morala zagotoviti, da sporočene informacije zagotavljajo zadostno podlago za preverjanje in spremljanje doseganja ciljev iz odstavkov 2, 5 in 6 člena 5 navedene direktive.
                  
               
                     (9)
                  
                  
                     Za namene sporočanja podatkov o doseganju ciljev glede odlaganja biorazgradljivih komunalnih odpadkov na odlagališčih iz člena 5(2) Direktive 1999/31/ES so države članice do zdaj uporabljale obliko, določeno v Odločbi Komisije 2000/738/ES (5). Ker so določbe navedene odločbe v zvezi s predložitvijo poročil o izvajanju Direktive 1999/31/ES zastarale, bi bilo treba navedeno odločbo razveljaviti. Za zagotavljanje kontinuitete bi bilo treba sprejeti prehodne določbe glede roka za sporočanje podatkov o izvajanju člena 5(2) Direktive 1999/31/ES za referenčni leti 2016 in 2017.
                  
               
                     (10)
                  
                  
                     Pravila za izračun, preverjanje in sporočanje podatkov v zvezi z izvajanjem odstavkov 5 in 6 člena 5 Direktive 1999/31/ES so tesno povezana s pravili, ki določajo oblike za sporočanje omenjenih podatkov in podatkov v zvezi z izvajanjem člena 5(2) navedene direktive. Da bi zagotovili skladnost med navedenimi pravili in olajšali dostop do njih, bi bilo treba oba sklopa pravil določiti v enem sklepu.
                  
               
                     (11)
                  
                  
                     Ukrepi iz tega sklepa so v skladu z mnenjem odbora, ustanovljenega s členom 39 Direktive 2008/98/ES –
                  
               SPREJELA NASLEDNJI SKLEP:
         
            Člen 1
            Opredelitev pojmov
            V tem sklepu „količina“ pomeni maso, izmerjeno v tonah.
         
         
            Člen 2
            Izračun komunalnih odpadkov, za katere se poroča, da so bili odloženi na odlagališču, v skladu s členom 5a Direktive 1999/31/ES
            
               1.   Količina komunalnih odpadkov, za katere se poroča, da so bili odloženi na odlagališču, vključuje vse komunalne odpadke iz točk (b) in (c) člena 5a(1) Direktive 1999/31/ES, ki se odlagajo na odlagališčih, tudi kadar odlaganje obdelanih komunalnih odpadkov na odlagališčih zagotavlja skladnost s točko 5 Priloge I k Direktivi 1999/31/ES.
               Količina komunalnih odpadkov, za katere se poroča, da so bili odloženi na odlagališču, se ne popravi z odštetjem njihove vsebnosti vlage.
            
            
               2.   Za namene člena 5a(1)(b) Direktive 1999/31/ES, kadar se komunalni odpadki pošljejo v drugo državo članico ali izvozijo iz Unije v tretjo državo zaradi recikliranja ali druge predelave v skladu z Uredbo (ES) št. 1013/2006, se količina odpadkov, ki nastane pri postopkih obdelave pred recikliranjem ali drugo predelavo in ki se nato odloži na odlagališču ali odstrani s sežigom, da bi se nato odložila na odlagališču v namembni državi, vključi v količino komunalnih odpadkov, za katere država članica, v kateri so bili komunalni odpadki zbrani, poroča, da so bili odloženi na odlagališču.
            
            
               3.   Za namene člena 5a(1)(c) Direktive 1999/31/ES je količina komunalnih odpadkov, ki se odstranijo s sežigom in se nato odložijo na odlagališču, količina komunalnih odpadkov, ki vstopijo v objekte za postopke sežiganja odpadkov, razvrščene kot D10 v skladu s Prilogo I k Direktivi 2008/98/ES, po odbitku materialov, ki izvirajo iz komunalnih odpadkov in se nato predelajo iz odpadkov, nastalih pri teh postopkih odstranjevanja s sežigom.
               Količina materialov, ki jo je treba odšteti, se izračuna tako, da se upošteva delež komunalnih odpadkov v vseh odpadkih, ki vstopijo v objekt, in, kjer je to primerno, sestava odpadkov, ki niso komunalni odpadki, ki vstopijo v objekt.
            
            
               4.   Za namene člena 5a(1)(d) Direktive 1999/31/ES se uporablja naslednje:
               
                           (a)
                        
                        
                           odpadki, ki nastanejo pri preverjanju, čiščenju in popravljanju za pripravo komunalnih odpadkov za ponovno uporabo, in se nato odložijo na odlagališču, se vključijo v količino komunalnih odpadkov, za katere se poroča, da so bili odloženi na odlagališču. Države članice lahko od količine komunalnih odpadkov, za katere se poroča, da so bili odloženi na odlagališču, odštejejo dele proizvodov ali sestavnih delov proizvodov, ki se odstranijo pri popravljanju za pripravo komunalnih odpadkov za ponovno uporabo;
                        
                     
                           (b)
                        
                        
                           materiali, ki se mehansko odstranijo med aerobno ali anaerobno obdelavo bioloških komunalnih odpadkov ali po njej in se nato odložijo na odlagališču, se vključijo v količino komunalnih odpadkov, za katere se poroča, da so bili odloženi na odlagališču;
                        
                     
                           (c)
                        
                        
                           odpadki, nastali pri recikliranju komunalnih odpadkov, so odpadki, ki nastanejo pri postopkih recikliranja komunalnih odpadkov, izvedenih po točki izračuna, kot je opredeljena v členih 3 in 4 Izvedbenega sklepa (EU) 2019/1004.
                        
                     
         
         
            Člen 3
            Sporočanje podatkov
            
               1.   Države članice sporočijo podatke in predložijo poročilo o preverjanju kakovosti v zvezi z izvajanjem člena 5(2) Direktive 1999/31/ES v obliki, določeni v Prilogi I.
            
            
               2.   Države članice sporočijo podatke in predložijo poročilo o preverjanju kakovosti v zvezi z izvajanjem člena 5(5) in (6) Direktive 1999/31/ES v obliki, določeni v Prilogi II.
            
            
               3.   Komisija objavi podatke, ki jih sporočijo države članice, razen če država članica v zvezi s podatki, vključenimi v poročila o preverjanju kakovosti, predloži utemeljeno zahtevo za zadržanje objave nekaterih podatkov.
            
         
         
            Člen 4
            Razveljavitev
            Odločba 2000/738/ES se razveljavi.
         
         
            Člen 5
            Prehodna določba
            Podatki v zvezi z izvajanjem člena 5(2) Direktive 1999/31/ES za referenčni leti 2016 in 2017 se sporočijo Komisiji do 31. decembra 2019.
         
         
            Člen 6
            Naslovniki
            Ta sklep je naslovljen na države članice.
         
         
            V Bruslju, 6. novembra 2019
            
               
                  Za Komisijo
               
               Karmenu VELLA
               
                  Član Komisije
               
            
         
         
            (1)  UL L 182, 16.7.1999, str. 1.
         
            (2)  Direktiva 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv (UL L 312, 22.11.2008, str. 3).
         
            (3)  Izvedbeni sklep Komisije (EU) 2019/1004 z dne 7. junija 2019 o določitvi pravil za izračun, preverjanje in sporočanje podatkov o odpadkih v skladu z Direktivo 2008/98/ES Evropskega parlamenta in Sveta ter razveljavitvi Izvedbenega sklepa Komisije C(2012) 2384 (UL L 163, 20.6.2019, str. 66).
         
            (4)  Uredba (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov (UL L 190, 12.7.2006, str. 1).
         
            (5)  Odločba Komisije 2000/738/ES z dne 17. novembra 2000 o vprašalniku za poročila držav članic o izvajanju Direktive 1999/31/ES o odlaganju odpadkov na odlagališčih (UL L 298, 25.11.2000, str. 24).
      
      
         
            PRILOGA I
            
               OBLIKA ZA SPOROČANJE PODATKOV O ODLAGANJU BIORAZGRADLJIVIH KOMUNALNIH ODPADKOV NA ODLAGALIŠČIH IZ ČLENA 3(1)
            
            1.   Oblika za sporočanje podatkov
            
            
                        Biorazgradljivi komunalni odpadki, proizvedeni v letu 1995, ali v zadnjem letu pred letom 1995, za katero so na voljo standardizirani podatki Eurostata, ali v letu, določenem v ustrezni pogodbi o pristopu za države članice, ki so se pridružile EU po sprejetju Direktive Sveta 1999/31/ES 1
                        
                     
                     
                        Biorazgradljivi komunalni odpadki, ki se odlagajo na odlagališčih v referenčnem letu
                     
                  
                        Leto
                     
                     
                        (t)
                     
                     
                        (t)
                     
                  
                         
                     
                     
                         
                     
                     
                         
                     
                  2.   Oblika poročila o preverjanju kakovosti, ki je priloženo podatkom
            I.   Splošne informacije
            
                     
                        1.
                     
                     
                        Država članica:
                     
                  
                     
                        2.
                     
                     
                        Organizacija, ki predloži podatke, in opis:
                     
                  
                     
                        3.
                     
                     
                        Kontaktna oseba/kontaktni podatki:
                     
                  
                     
                        4.
                     
                     
                        Referenčno leto:
                     
                  
                     
                        5.
                     
                     
                        Datum priprave/različica:
                     
                  
                     
                        6.
                     
                     
                        Povezava do podatkov, ki jih je objavila država članica (če jih je objavila):
                     
                  II.   Informacije o odlaganju biorazgradljivih komunalnih odpadkov na odlagališčih
            
            
                     
                        1.
                     
                     
                        Opis organizacije, ki zbira podatke, virov podatkov in uporabljene metodologije
                        
                            
                        
                     
                  
                     
                        2.
                     
                     
                        Opis vrst odpadkov, ki so na nacionalni ravni razvrščeni kot biorazgradljivi komunalni odpadki
                        
                            
                        
                     
                  
                     
                        3.
                     
                     
                        Opis kakršnih koli ocen, uporabljenih za pokritje vrzeli v podatkih
                        
                            
                        
                     
                  
                     
                        4.
                     
                     
                        Pojasnitev znatnih razlik glede na podatke iz prejšnjega referenčnega leta
                        
                            
                        
                     
                  
                     
                        5.
                     
                     
                        Opis glavnih vprašanj, ki vplivajo na točnost podatkov
                        
                            
                        
                     
                  
               (1)  Direktiva Sveta 1999/31/ES z dne 26. aprila 1999 o odlaganju odpadkov na odlagališčih (UL L 182, 16.7.1999, str. 1).
         
      
      
         
            PRILOGA II
            
               OBLIKA ZA SPOROČANJE PODATKOV O KOMUNALNIH ODPADKIH IZ ČLENA 3(2)
            
            1.   Oblika za sporočanje podatkov
            
            
                        Nastajanje komunalnih odpadkov
                        (t)
                     
                     
                        Odlaganje odpadkov na odlagališčih (1)
                        
                        (t)
                     
                     
                        Odstranjevanje s sežigom (2)
                        
                        (t)
                     
                     
                        Snovna predelava odpadkov iz odstranjevanja s sežigom
                        (t)
                     
                  
                         
                     
                     
                         
                     
                     
                         
                     
                     
                         
                     
                  Za namene izračuna, ali so bili doseženi cilji iz odstavkov 5 in 6 člena 5 Direktive Sveta 1999/31/ES z dne 26. aprila 1999 o odlaganju odpadkov na odlagališčih (UL L 182, 16.7.1999, str. 1), se vsota komunalnih odpadkov, ki se odlagajo na odlagališčih, in komunalnih odpadkov, ki so predmet postopkov odstranjevanja s sežigom, da bi se pozneje odložili na odlagališču, po odbitku materialov, ki so bili pozneje predelani iz odpadkov, ki nastanejo pri takih postopkih odstranjevanja s sežigom, deli s količino nastalih komunalnih odpadkov.
            2.   Oblika poročila o preverjanju kakovosti, ki je priloženo podatkom
            
            I.   Splošne informacije
            
            
                     
                        1.
                     
                     
                        Država članica:
                     
                  
                     
                        2.
                     
                     
                        Organizacija, ki predloži podatke, in opis:
                     
                  
                     
                        3.
                     
                     
                        Kontaktna oseba/kontaktni podatki:
                     
                  
                     
                        4.
                     
                     
                        Referenčno leto:
                     
                  
                     
                        5.
                     
                     
                        Datum priprave/različica:
                     
                  
                     
                        6.
                     
                     
                        Povezava do podatkov, ki jih je objavila država članica (če jih je objavila):
                     
                  II.   Informacije o odlaganju komunalnih odpadkov na odlagališčih
            
            
                     
                        1.
                     
                     
                        Opis subjektov, vključenih v zbiranje podatkov
                        
                                    Naziv institucije
                                 
                                 
                                    Opis glavnih pristojnosti
                                 
                              
                                    
                                       Če je ustrezno, dodajte vrstice.
                                    
                                 
                              
                  
                     
                        2.
                     
                     
                        Opis uporabljenih metod
                     
                  
                     
                        2.1
                     
                     
                        Splošni opis zbiranja podatkov o odlaganju komunalnih odpadkov na odlagališčih, vključno z viri podatkov (upravni podatki; raziskave; elektronski register; podatki od izvajalcev dejavnosti ravnanja z odpadki; podatki od občin)
                        
                            
                        
                     
                  
                     
                        2.2
                     
                     
                        Opis metodologije, uporabljene za vključitev odpadkov, ki so nastali pri postopkih obdelave pred recikliranjem ali drugo predelavo komunalnih odpadkov in ki so bili pozneje odloženi na odlagališču
                        
                            
                        
                     
                  
                     
                        2.2.1
                     
                     
                        Opis pristopa za zagotovitev sledljivosti komunalnih odpadkov pri obdelavi, vključno z uporabo oznak, povezanih s proizvodnjo komunalnih odpadkov (kot so oznake iz poglavja 20 na seznamu odpadkov, vzpostavljenem v Odločbi Komisije 2000/532/ES z dne 3. maja 2000 o nadomestitvi Odločbe 94/3/ES o oblikovanju seznama odpadkov skladno s členom 1(a) Direktive Sveta 75/442/EGS o odpadkih in Odločbe Sveta 94/904/ES o oblikovanju seznama nevarnih odpadkov skladno s členom 1(4) Direktive Sveta 91/689/EGS o nevarnih odpadkih (UL L 226, 6.9.2000, str. 3)), ter oznak, povezanih z odpadki pri obdelavi odpadkov (kot so tisti v poglavju 19 seznama odpadkov iz navedene odločbe)
                        
                            
                        
                     
                  
                     
                        2.3
                     
                     
                        Opis pristopa, uporabljenega za vključitev odpadkov, ki so nastali pri postopkih obdelave pred recikliranjem ali drugo predelavo komunalnih odpadkov in ki so bili pozneje odloženi na odlagališču zunaj države članice
                        
                            
                        
                     
                  
                     
                        2.4
                     
                     
                        Opis zbiranja podatkov o komunalnih odpadkih, ki vstopajo v postopke odstranjevanja s sežigom, da se nato odložijo na odlagališču, vključno z metodologijo za izračun materialov, ki izvirajo iz komunalnih odpadkov in so predelani iz odpadkov, nastalih pri odstranjevanju s sežigom
                        
                            
                        
                     
                  
                     
                        2.5
                     
                     
                        Opis kakršnih koli ocen, uporabljenih za pokritje vrzeli v podatkih o komunalnih odpadkih, odloženih na odlagališčih
                        
                            
                        
                     
                  
                     
                        2.6
                     
                     
                        Razlike glede na podatke iz prejšnjega referenčnega leta
                        Bistvene metodološke spremembe metode izračuna, ki se je uporabljala v tekočem referenčnem letu, če te obstajajo (zlasti retrospektivne revizije, njihova narava in ali je treba za določeno leto označiti prekinitev zaporedja)
                        
                            
                        
                        Pojasnilo, v katerem so podrobno navedeni vzroki za razliko v tonaži, kadar se za komunalne odpadke, ki se odložijo na odlagališču ali se zanje uporabijo postopki odstranjevanja s sežigom, da se nato odložijo na odlagališču, izkaže, da obstaja več kot 10-odstotno odstopanje v primerjavi s podatki, predloženimi za prejšnje referenčno leto
                        
                            
                        
                     
                  
                     
                        3.
                     
                     
                        Točnost podatkov
                     
                  
                     
                        3.1
                     
                     
                        Opis glavnih vprašanj, ki vplivajo na točnost podatkov o odlaganju komunalnih odpadkov na odlagališčih
                        
                            
                        
                     
                  
                     
                        3.2
                     
                     
                        Opis obsega in veljavnosti raziskav za zbiranje podatkov o odlaganju komunalnih odpadkov na odlagališčih
                        
                            
                        
                     
                  
                     
                        4.
                     
                     
                        Zaupnost
                        Utemeljitev za zadržanje objave določenih delov tega poročila, kjer se to zahteva
                        
                            
                        
                     
                  
                     
                        5.
                     
                     
                        Glavna nacionalna spletišča, referenčni dokumenti in objave
                        
                            
                        
                     
                  
               (1)  V tem stolpcu niso vključeni odpadki, ki vstopajo v postopke odstranjevanja s sežigom, da se nato odložijo na odlagališču.
            
               (2)  Odstranjevanje s sežigom se nanaša na dejavnosti, ki se izvajajo v objektih, razvrščenih kot D10 v Prilogi I k Direktivi 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv (UL L 312, 22.11.2008, str. 3).